CELEX: 32006R0437
Language: fi
Date: 2006-03-16 00:00:00
Title: Komission asetus (EY) N:o 437/2006, annettu  16 päivänä maaliskuuta 2006 , tiettyjen tavaroiden luokittelusta yhdistettyyn nimikkeistöön

17.3.2006   
            
            
               FI
            
            
               Euroopan unionin virallinen lehti
            
            
               L 80/3
            
         
      KOMISSION ASETUS (EY) N:o 437/2006,
   annettu 16 päivänä maaliskuuta 2006,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 säädetään yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joissa siihen lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti 60 päivän ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteessä olevan taulukon sarakkeessa 1 esitetty tavara on luokiteltava kyseisen taulukon sarakkeessa 2 mainittuun yhdistetyn nimikkeistön koodiin.
   2 artikla
   Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, voidaan jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, vedota asetuksen (ETY) N:o 2913/92 12 artiklan 6 kohdan mukaisesti vielä 60 päivän ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä maaliskuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 267/2006 (EUVL L 47, 17.2.2006, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  CN-koodi
               
               
                  Perustelut
               
            
                  (1)
               
               
                  (2)
               
               
                  (3)
               
            
                  Tekokuituneuloksesta (90 prosenttia polyamidia, 10 prosenttia elastomeerilankaa) valmistettu kevyt yksivärinen vaate, joka on tarkoitettu peittämään vartalon alaosa vyötäröltä reiden keskiosan yläpuolelle saakka. Vaate peittää erikseen molemmat jalat ja sen etuosassa on halkio, mutta ei kiinnitystä eikä vaate ole auki vyötäröltä. Vyötäröllä on kuminauha ja lahkeensuut on päärmätty.
                  Vaatteen kummallakin puolella on paikkataskut, jotka suljetaan vetoketjulla, ja joissa on massatuotantona valmistettu irrotettava soikea lisäkappale. Lisäkappaleiden ulkopuoli on valmistettu kovasta muovista ja niiden sisäpuoli on pehmustettu vaahtomuovilla. Ne on tarkoitettu suojaamaan lantiota kaatumisen aiheuttamilta vammoilta. Ne vaimentavat lantion alueelle kohdistuvia iskuja.
                  (miesten alushousut)
                  (Ks. kuvat 636 A, B ja C) (1)
                  
               
               
                  6107 12 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan, 6 yleisen tulkintasäännön, 61 ryhmän 9 huomautuksen ensimmäisen kohdan sekä CN-koodien 6107 ja 6107 12 00 nimiketekstien mukaan.
                  Lisäkappaleet on tarkoitettu suojaamaan lantiota kaatumisen aiheuttamilta vammoilta. Sen vuoksi vaatetta ei voida luokitella nimikkeeseen 9021”ortopediset välineet”, koska lisäkappaleet eivät ehkäise kehon epämuodostumia eikä niillä tueta tai kannatella kehon osaa 90 ryhmän 6 huomautuksen ensimmäisen kohdan mukaisesti.
                  Tavaralta puuttuu 90 ryhmän tavaroiden olennainen luonne eli ”korkeatasoinen viimeistely ja suuri tarkkuus” (ks. Euroopan yhteisöjen tuomioistuimen yhdistetyissä asioissa C-260/00–C-263/00 7. marraskuuta 2002 antaman tuomion 37 kohta, sekä harmonoidun järjestelmän 90 ryhmän selitykset, yleisohjeiden I osan ensimmäinen kappale).
                  Lisäkappaleita ei myöskään tehdä mittatilaustyönä eikä niitä voi säätää henkilön mittojen mukaan, minkä vuoksi vaate on ”tavallinen tuote” ja sellaisena sitä ei luokitella nimikkeeseen 9021 edellä mainitun tuomion 37 kohdan mukaisesti.
                  Tavara on yhdistelmätuote, joka koostuu tekstiilistä valmistetuista alushousuista ja muovisista lisäkappaleista. Se on suunniteltu käytettäväksi alushousuina, jotka myös suojaavat tietyiltä vammoilta. Näin ollen alushousut, eivätkä lisäkappaleet, antavat tavaralle sen olennaisen luonteen 3 yleisen tulkintasäännön b alakohdan mukaisesti.
                  Vaate luokitellaan 61 ryhmän 9 huomautuksen ensimmäisen kohdan mukaan miesten ja poikien vaatteeksi, koska sen leikkaus (etenkin edessä olevan halkion erityinen muoto) osoittaa selvästi, että vaate on suunniteltu miehille.
               
            
         
      
         
      
         
      
         (1)  Valokuvat ovat ainoastaan ohjeellisia.